|  |
| --- |
| **Metro de Moscova** |
|  |
|  |
| Localización | Cidade de Moscova, Rusia |
| Tipo de transporte | Metro (ferrocarril) |
| Inauguración | 1935 |
| Lonxitude das liñas | 333,4 km |
| Número de liñas | 15 |
| Nº de usuarios ao día | 9.55 millóns, cunha media de 6.8 millóns |
| Estacións | 200 |
| Ancho de vía | 1,520 m |
| Operadora do metro | Moskovsky Metropoliten |  |

Estación Kievskaya (Киевская)
Escaleiras do metro de Moscova
O **metro de Moscova**, en ruso: **Московский метрополитен**, tamén coñecido como o *palacio subterráneo*, foi inaugurado en 1935, e é actualmente o primeiro do mundo por densidade de pasaxeiros, transporta arredor de 3.341.500.000 persoas ao ano e cerca de 9,2 millóns de individuos ao día. Posúe 200 estacións e unha lonxitude de tendido subterráneo de 333.4 quilómetros (quinto no mundo despois de Nova York, Londres, Madrid e Toquio) con 15 liñas.

Na liña nº 5, con forma de anel, que se cruza con todas as outras en dúas estacións, a megafonía indica aos usuarios o sentido en que viaxa o tren, utilizando voces masculinas cando avanzan no sentido das agullas do reloxo, e voces femininas cando se dirixe en sentido contrario. Así, nas liñas radiais, empréganse voces masculinas cando os trens se acercan ao centro da cidade, e voces femininas cando se afastan.

Historia
--------

Antiga ficha de 1955 do metro de Moscova, válida para unha viaxe.
A primeira liña foi aberta o 15 de maio de 1935 entre *Sokol'niki* e *Park Kul'tury*, cun ramal cara Smolenskaya que foi ampliado até *Kievskaya* en abril de 1937 (cruzando o río Moscova sobre unha ponte). Dúas liñas máis foron logo abertas antes da segunda guerra mundial. En marzo de 1938 a liña de *Arbatskaya* foi ampliada até a estación de *Kurskaya* (hoxe *Arbatsko-Pokrovskaya*). En setembro de 1938 abriuse a liña *Gorkovsko-Zamoskvoretskaya*, entre *Sokol* e *Teatral'naya*.

Os proxectos da terceira etapa do Metro de Moscova foron atrasados durante a segunda guerra mundial. Dúas seccións do metro foron postas en servizo: *Teatralnaya* - *Avtozavodskaya* (3 estacións, cruzando o río Moscova nun túnel profundo) e *Kurskaya* - *Izmaylovskiy Park* (4 estacións).

Despois da guerra iniciouse a construción da cuarta etapa do metro, que incluía a liña *Kol'tsevaya* e a parte profunda da liña *Arbatsko-Pokrovskaya* desde *Pl. Revolyutsii* até *Kievskaya*.

As razóns da construción da sección profunda da estación *Arbatskaya* radica no inicio da guerra fría. Son profundas e están ideadas para esconder xente no caso dunha guerra nuclear. Despois da finalización da liña en 1953.

Arquitectura
------------

Durante os anos 60 a arquitectura das estacións variou seriamente e algunhas estacións como VDNKh e Alekseevskaya inauguráronse con maior simplicidade que o planeada orixinalmente.

Liñas
-----

| # | Nome | Inauguración | Lonxitude | Tempo de viaxe |
| --- | --- | --- | --- | --- |
| 1 | Sokolnicheskaya (*Сокольническая*) | 1935 | 26.2 km | 41 min |
| 2 | Zamoskvoretskaya (*Замоскворецкая*) | 1938 | 36.9 km | 50 min |
| 3 | Arbatsko-Pokrovskaya (*Арбатско-Покровская*) | 1938 | 44.3 km | 30 min |
| 4 | Filovskaya (*Филёвская*) | 1958 | 14.9 km | 27 min |
| 5 | Koltsevaya (*Кольцевая*) | 1950 | 19.4 km | 29 min |
| 6 | Kaluzhsko-Rizhskaya (*Калужско-Рижская*) | 1958 | 37.8 km | 58 min |
| 7 | Tagansko-Krasnopresnenskaya (*Таганско-Краснопресненская*) | 1966 | 35.9 km | 48 min |
| 8 | Kalininskaya (*Калининская*) | 1979 | 13.1 km | 17 min |
| 9 | Serpujovsko-Timiriazevskaya (*Серпуховско-Тимирязевская*) | 1983 | 41.2 km | 58 min |
| 10 | Liublinsko-Dmitrovskaya (*Люблинско-Дмитровская*) | 1995 | 21.2 km | 25 min |
| 11 | Kajovskaya (*Каховская*) | 1995 | 3.3 km | 5 min |
| L1 | Butovskaya (*Бутовская*) | 2003 | 5.5 km |  |

*Véxase tamén**:* Estacións do metro de Moscova.

Notas
-----

1. ↑  "Moscow Metro numbers" (en ruso). Arquivado dende o orixinal o 14 de xullo de 2006. Consultado o 05 de febreiro de 2009.
2. ↑  Urbanrail.net (ed.). "Páxina de Metro Moscova" (en inglés). Arquivado dende o orixinal o 30 de xaneiro de 2009. Consultado o 05 de febreiro de 2009.

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Metro de Moscova*** |

* As novidades do metro de Moscova

|  |  |
| --- | --- |
| Control de autoridades | 
* Wd: Q5499
* GND: 4196274-6
* OSM: 1813307

 |